laion/Wikipedia-Exotic huggingface dataset:
אלכסנדר מקניקול

אלכסנדר "אלכס" מק'ניקול (באנגלית: Alexander "Alex" MacNicoll; נולד ב-1 באוגוסט 1990) הוא שחקן אמריקאי. מק'ניקול נולד במחוז האנטרדון (אנ'), ניו ג'רזי שבארצות הברית ב-1 באוגוסט 1990. ב-2012, סיים את לימודי לתואר ראשון בחוג לאמנויות של אוניברסיטת דה סיילס (אנ'), בפנסילבניה. בשנת 2013 שיחק לראשונה בסרט קצר. בשנת 2014 החל לשחק בתפקיד חוזר בסדרה "טרנספרנט" באמזון פריים וידאו, שם גילם את דמותו של קולטון. באותה שנה ביצע מספר הופעות אורח בסדרות כמו "משפחה מודרנית", "מחשבות פליליות" ו"משפחת פוסטר". בשנת 2015 גילם תפקיד קטן בדרמת הספורט "המרוץ לפסגה" (אנ') בכיכובו של קווין קוסטנר, ושיחק לצד ארון אקהרט בדרמת ספורט אחרת "הנבחרת שלי" (אנ') בדמותו של מייק קמפבל. בשנת 2017 הוא גילם את פיטר סטאנדל בסדרת הטלוויזיה של נטפליקס, "13 סיבות". בשנת 2018 גילם את דמותו המתבגרת של סגן נשיא ארצות הברית דיק צ'ייני בסרט הדרמה ביוגרפי "סגן הנשיא" שביים וכתב אדם מקיי, בעוד את דמותו הבוגרת גילם כריסטיאן בייל. בשנת 2019 הוא גילם את לוק הולברוק בסדרה המקורית של נטפליקס, "עולם חדש". באותה שנה שיחק בסרט האמריקאי-אוקראיני "זכר ברקוט", המהווה עיבוד לרומן ההיסטורי באותו שם "זכר ברקוט" מאת הסופר והמשורר האוקראיני איוואן פרנקו. בשנת 2020 גילם את בראד בסרט הנעורים "איזה מין נוער" (אנ'), המהווה עיבוד מחודש לסרט בכיכובו של ניקולס קייג' "איזה מין נוער" (אנ') משנת 1983. בהמשך השנה, גילם את קווין בסרט הדרמה-קומי המקורי של HBO Max, "המסע של ורוניקה" (אנ') שכתבה וביימה רייצ'ל לי גולדנברג (אנ'). בשנת 2022 גילם את קייל בעונה השלישית של סדרת הקומדיה השחורה עטורת השבחים "בארי" מבית רשת HBO. אלכסנדר מקניקול, במסד הנתונים הקולנועיים IMDb (באנגלית) Our Alumni bei desales.edu
קני הו

קני הו (באנגלית: Kenny Ho, במנדרינית: 何家勁; נולד ב-29 בדצמבר 1959) הוא מעצב תלבושות ואופנה. במרוצת השנים עבד הו לצד ידוענים רבים דוגמת הספייס גירלז, ג'ון גודמן, Girls Aloud והוסטלייף. הו החל את לימודיו האקדמאים במכללה על שם דניאל סטיוארט, באדינבורו, סקוטלנד. הו למד עיצוב תלבושות בבית הספר לאומנויות "וימבלדון" בלונדון, בירת הממלכה המאוחדת. כשהיה עדיין בבית הספר, עיצב את התלבושות הראשונה שלו עבור הזמר דייוויד בואי. לאחר שסיים את לימודיו בשנת 1996, התחיל הו לעבוד לצד הספייס גירלז כעוזר מלתחה בסרט הטלוויזיה אודותן, Spiceworld. מאוחר יותר, מונה למעצב האישי של הלהקה. הוא עיצב את כל תלבושותיהן בסיבוב ההופעות שלהן, "Spiceworld Tour". בשנת 1999 עיצב יחד עם חברת הלהקה לשבר, ג'רי האליוול, את בגדיה בסיבוב ההופעות הראשון שלה. לאחר שהלהקה התפרקה, עיצב כמה מהתלבושות הזכורות ביותר של ויקטוריה בקהאם, מלאני סי ואמה בנטון. קני הו, במסד הנתונים הקולנועיים IMDb (באנגלית) "Girls Aloud, What Will the Neighbours Say?, The Guardian, November 26, 2004. Retrieved on 2008-07-17. "Do it in style", The Observer, April 25, 2004. Retrieved on 2008-07-17. "PROFILE LOOK AT ME!", The Birmingham Post, May 1, 1999.
פרנק דה ויט

פרנק דה ויט (באנגלית: Frank de Wit; נולד ב-13 בפברואר 1996) הוא ג'ודוקא הולנדי המתחרה בקטגוריית המשקל עד 81 ק"ג. דה ויט השתתף באולימפיאדת ריו (2016), שבה הוא הודח כבר בקרב הראשון שלו על ידי איבילו איבנוב הבולגרי. בינואר 2021, הוא זכה במדליית הכסף בתחרות המאסטרס בדוחה, קטר. בחודש יוני של אותה השנה, הוא זכה במדליית ארד באליפות העולם בג'ודו, שהתקיימה בבודפשט, הונגריה. באולימפיאדת טוקיו 2020, דה ויט החל את דרכו בסיבוב השני בו ניצח באיפון את פניימינה פרסיבל מסמואה, אך הודח בסיבוב השלישי לאחר הפסד בווזארי לדומיניק רסל הגרמני. פרנק דה ויט, באתר olympedia.org פרנק דה ויט, באתר איגוד הג'ודו העולמי פרנק דה ויט, באתר JudoInside.com
מפה איזוסייסמית

מפה איזוסייסמית היא מפה המציגה אזורים שווי עוצמות סייסמיות שנצפו במהלך ומיד אחרי רעידת אדמה. המשתנה היחידי שמשתמשים בו להכנת המפה האיזוסייסמית הוא העוצמה הסייסמית. זו מוערכת ברוב המקרים על בסיס סולמות סייסמיים מאקרוסייסמיים כגון: סולם מרקאלי האמריקאי, או הסולם האירופאי EMS. המתודולוגיה לפרטיה מפורטת ב-שימושים של הערכות העוצמה הסייסמית. הערכת משתנים כמותיים של רעידות אדמה היסטוריות (כגון מגניטודה, אורך מישור ההעתק שפעל בזמן הרעידה, עומק מוקד רעידת האדמה והאפיצנטר שלה). הערכת עוצמות תאוצת הקרקע המקסימלית שהתרחשה באזורים שנכללים במפה ובאתרים שונים. הערכת מנגנון התנועה במוקד (אנ') - מנגנון תנועה זה מחושב בעיקר באמצעות נתונים מסייסמוגרפים, אך קיימת מידה של אי ודאות מכיוון שתמיד אפשריים שני מישורי שבר פוטנציאליים. הציר הארוך באליפסה במפה שמייצגת את העוצמה הסייסמית המקסימלית, מייצג בדרך כלל את אורך מישור השבר שפעל בעת רעידת האדמה. הכנת תרחישים לרעידות אדמה עתידיות. לפירוט יתר ראו בערך עוצמה סייסמית. עוצמה סייסמית סולם סייסמי רעידת האדמה בנאפולי (1857) Musson, R., 2008.How to Map an Earthquake. British Geological Survey, Edinburgh, UK Bruce A. Bolt, 1988. Earthquakes - a Primer. W.H. Freeman & Company, New York, p. 107-110 אבני, ר., 1999. רעידת האדמה של שנת 1927 - מחקר מאקרוסייסמי על בסיס מקורות התקופה. אונ' בן-גוריון בנגב, עמ' 27. אבני, ר., 1999. רעידת האדמה של שנת 1927 - מחקר מאקרוסייסמי על בסיס מקורות התקופה. אונ' בן-גוריון בנגב, עמ' 23 - 26. אבני, ר., 2008. הכנת תרחישים לרעידות אדמה באזורים בעלי רמה סייסמית בינונית. אופקים בגאוגרפיה 70 עמ' 92–104.
אדריכלות הפורטיקו של בולוניה

אדריכלות הפורטיקו בבולוניה (איטלקית Portici di Bologna) היא מאפיין תרבותי ואדריכלי חשוב של בולוניה, והפורטיקו נחשבים - יחד עם המגדלים הרבים שמתנשאים בה - לסמל של העיר. במרכז ההיסטורי של העיר לבדו, ישנם 40 קילומטרים של פורטיקו, ובעיר כולה עומד נתון זה על 62 קילומטרים. בשל חשיבותם האומנותית והתרבותית הוכרזו 12 פורטיקו כאתר מורשת עולמית בשנת 2021. העדות הראשונה למבנה עם פורטיקו בחזיתו היא משנת 1041‏. היה זה בית קטן בסטראדה מג'ורה, ופורטיקו זה כמו יתר הפורטיקו בשלב הראשון היה עשוי מעץ. בניגוד להתפתחות הפורטיקו בעולם היווני-רומי, בבולניה התפתחו הפורטיקו באופן ספונטני וכדי לענות על צורך בהגדלת הבתים. בתחילה בלטו הקומות העליונות באופן שלא חייב תמיכה נוספת, אך עם הזמן נדרשה הקמת שורת עמודים תומכת. הרחבתו של המבנה בקומותיו העליונות והצורך לתמוך בהרחבות אלה גלשו אל מעל לרחובות. התופעה העלתה שאלות באשר לזכות הבעלות בקרקע עליה ניצבו הפורטיקו, והתעורר צורך לקבוע את דרך הטיפול בפורטיקו בלתי חוקיים. בעוד שערים אחרות חוקקו חוקים שדרשו את חיסול הפורטיקו בתחומן, בולוניה הסדירה אותם, וב-1288 חוקק חוק אשר חייב את בנייתם בבתים חדשים ואת הוספתם בבתים קיימים. תחזוקת הפורטיקו הוטלה על בעלי הבתים ועל חשבונם. במאה ה-15 החלו עמודי הפורטיקו להבנות באבן במקום עץ, והתפשטה אופנה של בניית קיר בין המעבר המקורה והרחוב. קיר זה העמיק לתוך האדמה ושימש גם כקירו החיצוני של המרתף שבלט גם הוא מקו החזית של הבניין עצמו אל מתחת לפורטיקו. כך, אף על פי שהמעבר המקורה נועד לשימוש ציבורי, הקומות שמעל לפורטיקו ומתחתיו נחשבו לרכוש פרטי. ב-1567 חייבה חקיקה להחליף את עמודי העץ בעמודי אבן או לבנים (אף שמספר מבני עץ שרדו), דבר שתרם להקמת פורטיקו ארוכים שנבנו מחומרים עמידים. שינוי זה הביא לכך שלפורטיקו נוצר תפקיד חדש של הגנה על הפעילות המסחרית שהתקיימה בקומת המסד. כך, הפורטיקו שזכו תחילה להתנגדות בשל הצרת הרחובות, הפרעה לתנועה ובשל דאגות הגייניות, הפכו עם הזמן למחסה מפני פגעי מזג האוויר, שטחים מועדפים למסחר ולמעברים מקורים. במאה ה-20 החל חודר השימוש בבטון והחלפת עמודי חלק מהפורטיקו בחומר זה. הבטון פתח פתח לאפשרויות בנייה חדשות ולשפה אדריכלית מעודכנת של הפורטיקו. פורטיקו די סן לוקה (ראו להלן מס' 6 בטבלה) הוא הפורטיקו הארוך ביותר בעיר ובעולם כולו. אורכו 3,976 מטרים והוא מוליך לאורך 664 מדרגות, משער סרגוצה של העיר העתיקה במעלה גבעת המשמר עד להיכל המדונה של לוקאס הקדוש. הפורטיקו נבנה בין השנים 1674-1739, ומדי שנה הוא משמש תהלוכה דתית הנושאת איקונין ביזנטי של המדונה והילד המיוחס ללוקאס כותב הבשורה, כמו גם דרך עולי רגל. מדיה וקבצים בנושא אדריכלות הפורטיקו של בולוניה בוויקישיתוף I portici di Bologna - Candidatura UNESCO The Porticoes of Bologna I portici di Bologna? La storica bacchetta Wikipedia: "Non nacquero nel tardo medioevo" A spasso per Bologna sotto i suoi 40 Km di portici
ניאז איליאסוב

ניאז אנווארוביץ' איליאסוב (ברוסית: Нияз Анварович Ильясов; נולד ב-10 באוגוסט 1995) הוא ג'ודוקא רוסי ממוצא טורקי מסחתי המתחרה בקטגוריית המשקל עד 100 ק"ג. איליאסוב הוא זוכה מדליית הארד מאולימפיאדת טוקיו (2020). באליפות העולם בג'ודו לשנת 2018, שהתקיימה בבאקו, אזרבייג'ן, איליאסוב זכה במדליית הארד לאחר שגבר על רמדאן דרוויש המצרי. שנה לאחר מכן באליפות העולם, שהתקיימה בטוקיו, יפן, הוא זכה במדליית הכסף לאחר שהפסיד בקרב הגמר של קטגוריית המשקל עד 100 ק"ג לז'ורז' פונסקה הפורטוגזי. באולימפיאדת טוקיו (2020), איליאסוב החל את דרכו בשלב שמינית הגמר בו הוא גבר על מיקלוש סירייניץ' ההונגרי. לעומת זאת, הוא הודח בשלב רבע הגמר על ידי ז'ורז' פונסקה; כתוצאה מכך, הוא נשר לבית הניחומים. במסגרת בית זה, הוא ניצח את קארל-ריצ'רד פריי הגרמני ואת ורלאם ליפרטליאני הגאורגי וכתוצאה מכך זכה במדליית הארד. ניאז איליאסוב, ברשת החברתית אינסטגרם ניאז איליאסוב, באתר olympedia.org ניאז איליאסוב, באתר איגוד הג'ודו העולמי ניאז איליאסוב, באתר JudoInside.com
המרד הדרוזי בחורן

המרד הדרוזי בחורן פרץ בהר הדרוזים בשנת 1909 ולווה בהתקוממות אלימה נגד שלטון האימפריה העות'מאנית בסוריה הגדולה, בהנהגת משפחת אל-אטרש. הטורקים דיכאו את המרד ביד קשה. כ-2000 דרוזים נהרגו ואלפים נוספים נפלו בשבי. מנהיגי המרד נעצרו והוצאו להורג. ערך מורחב – סוריה הגדולה החורן הוא אזור בדרום סוריה, הכולל בחלקו המזרחי את הר הדרוזים, המכונה בערבית גם "הר חורן". בשנת 1516 כבש הסולטאן סלים הראשון את הלבנט. העות'מאנים הניחו לשליטים דרוזים מבית מען לשלוט באזור הר הדרוזים, ואלו נהנו משגשוג כלכלי. המשפחה הדרוזית אל-אטרש שלטה במחוז א-סווידא משנת 1879. בתחילת שנת 1909 החלה מחאה ביישובים הדרוזיים נגד נציגי השלטון העות'מאני. הגורמים למחאה היו עליית הטורקים הצעירים, העמקת המיסוי, חובת הגיוס לצבא הטורקי, וכן התנגדות לשינויים הכלכליים שנגרמו כתוצאה מהקמת מסילות רכבת חדשות באזור. במאי 1909 התקיימה בכפר הדרוזי בוסרה אל-חריר (אנ') הפגנה נגד השלטון העות'מאני. המחאה הפכה לאלימה והתפתח עימות מזוין בין הצדדים. הטורקים נסוגו, והמחאה התפשטה בהדרגה ליישובים דרוזיים נוספים בהר חורן. באוגוסט 1910 הגיע לדמשק כוח צבאי עות'מאני בן כ-35 גדודים בראשות סמי פאשה אל-פארוקי, ולאחר כחודש החל להתקדם לעבר היישובים הדרוזיים. הקרב הראשון התרחש בתחילת אוקטובר, והדרוזים נאלצו לסגת. קרב שני נערך ב-12 באוקטובר, שם שוב ניצחו העות'מאנים. ב-8 בנובמבר, לאחר מספר קרבות נוספים בהם הובסו הדרוזים, דוכא המרד סופית. כוחות הצבא העות'מאני כבשו את כל אזור הר הדרוזים. כ-2,000 דרוזים נהרגו במהלך דיכוי המרד, אלה היוו כ-10% מהאוכלוסייה. אלפים נוספים נפצעו או נפלו בשבי ונכלאו בדמשק ובעכו. מנהיגי המרד נעצרו והוצאו להורג בשנים 1910 ו-1911. לאחר דיכוי המרד חיזק השלטון את אחיזתו, ותנאי המחיה של הדרוזים, שהיו בין הגורמים למחאה, התדרדרו ביותר. אל-פארוקי פתח במסע לפירוק הנשק מהיישובים הדרוזיים, בו נאספו כ-10,000 רובים. הוא גם ערך מפקד אוכלוסין בהר הדרוזים ובעקבותיו העמיק את גביית המיסים מהתושבים, ועדרי בקר הוחרמו מתושבי הכפרים שלא שילמו מיסים. הורחבה גם חובת הגיוס, וכ-1,000 דרוזים גויסו לצבא העות'מאני ונשלחו לבסיסי צבא ברחבי האימפריה. בשנת 1910 פרץ מרד דומה בעיר כרכ, והוא דוכא על ידי העות'מאנים באותו אופן. בשנת 1916 פרץ המרד הערבי, בהנהגתו של השריף חוסיין בן עלי, כנגד האימפריה העות'מאנית. כאשר הגיעו הכוחות הערבים לעקבה שלח מנהיג הדרוזים סולטאן אל-אטרש אלף מאנשיו להצטרף למרד. כאשר הגיעו הכוחות לבוסרה הצטרף אל-אטרש ללחימה ועמד בראש כוח בן 300 לוחמים דרוזים. ב-29 בספטמבר 1918 היו כוחותיו הראשונים שנכנסו לדמשק והניפו את דגל המרד על בית הממשלה. אל-אטרש היה ידידו הקרוב של האמיר פייסל, מנהיג המרד, והאחרון העניק לו את התואר אמיר ודרגת גנרל בצבא סוריה. בשנת 1925 הנהיג סולטאן אל-אטרש את המרד הדרוזי הגדול שפרץ בהר הדרוזים והתפשט לכל חלקי סוריה וחלקים מלבנון. סלמאן חמוד פלאח, הדרוזים במזרח התיכון, משרד הביטחון – ההוצאה לאור, 2000. אורי שטנדל, הדרוזים, באתר הספרייה הווירטואלית של מטח.
רחוב בלפור (תל אביב)

רחוב בלפור הוא רחוב מרכזי בתל אביב אשר חוצה את שכונת לב תל אביב ונחשב אחד הרחובות המרכזיים בעיר. הרחוב עובר ממזרח למערב, דרך כל מערב לב תל אביב. ב-1921 חיו ביפו יותר מ-12 אלף יהודים; בשנת 1922 נותרו בה רק כחמשת אלפים יהודים – הרוב ברחו מהעיר בעקבות מאורעות תרפ"א והשתכנו במחנות אוהלים וצריפים בתל אביב. אחד ממחנות האוהלים שלאחר מכן הפך למחנה צריפים, היה צמוד לרחוב בלפור, ובשנת 1925 התגוררו בו כ-1,600 איש. ב-1925 נודע כי ארתור ג'יימס בלפור, מדינאי בריטי וראש ממשלת הממלכה המאוחדת לשעבר – ואביה של הצהרת בלפור (1917) – יחנוך את הרחוב. באותו הזמן פורסמה מודעה מטעם עיריית תל אביב אשר פנתה לתושבי העיר תל אביב וקראה לסייע לקבל בכבוד את פני האורח על ידי קישוט העיר בדגלים. רחוב בלפור חוצה את מערב לב תל אביב – מרחוב יהודה הלוי, דרך שדרות רוטשילד ועד לרחוב אלנבי. יש בו שלל מבנים ישנים וחדשים המשולבים יחדיו, אך לעומת רחוב מזא"ה השוכן לצידו, רחוב בלפור מכיל בעיקר בנייני מגורים ופרויקטים. בעבר המבנה המרכזי ברחוב היה בית החולים הדסה (בלפור 8), שנסגר בשנת 1992. על שטחו הוקם רובע לב העיר. ב-2003 נסגר בית ספר פיטמן שפעל ברחוב בלפור, וב-2010 מכרה חברת אזורים את המתחם ב-53 מיליון שקל. רחוב בלפור פוגש במספר רב של רחובות בשכונת לב תל אביב (ממזרח למערב): רחוב אחד העם רחוב פיארברג רחוב מלצ'ט רחוב עין ורד רחוב יוחנן הסנדלר (מצפון), רחוב שטראוס (מדרום) רחוב דון יוסף הנשיא הרחוב משולב במגוון בניינים חדשים וישנים שמשתלבים יחדיו, אך עדיין רוב הבניינים הם בעלי עלות גבוהה. בית ספר פיטמן - בית ספר היסטורי אשר סגר את שעריו בשנת 2003. תיאטרון אורנה פורת לילדים ולנוער גלריה נסימה לנדאו - גלריה לאמנות בתל אביב יפו דותן ספרים בית הבריאות ע"ש שטראוס בית ספר בלפור מרכז רפואי מכבי בלפור תל אביב אהל שם רחוב בלפור בתל אביב בית לשימור ברחוב בלפור בתל אביב לוחית זיכרון בבית הספר בלפור שנמצא ברחוב מבנה ברחוב בלפור 38 שנבנה בשנות ה-20 ובשנים 1937–2003 שכן בו בית הספר למסחר "פיטמן". בית הבריאות ע"ש שטראוס, רחוב בלפור, תל אביב גיא פרחי, ‏הסודות של רחוב בלפור, באתר "Time Out ישראל", 30 ביולי 2017 מערכת האנציקלופדיה העירונית, מחנה בלפור, באתר האנציקלופדיה העירונית "תל.אביב.פדיה" ביקור הלורד בלפור בתל אביב, באתר web.nli.org.il דותן לוי, אזורים מכרה את בית הספר פיטמן בתל אביב ב-53 מיליון שקל, באתר כלכליסט, ‏20 באוגוסט 2008 פרץ, ספיר (2003-08-25). "בית ספר פיטמן בתל-אביב סגר שעריו - 100 מתלמידיו ייקלטו ברשת אנקורי". Globes. נבדק ב-2021-08-08.
Egress Software

איגרס תוכנה (באנגלית: Egress Software) היא חברת תוכנה בריטית, המספקת שירותי הצפנה להודעות דואר אלקטרוני. החברה מעסיקה כ-300 עובדים ומספקת שירותים ללקוחות ברחבי העולם. משרדיה הראשיים נמצאים בלונדון, בריטניה. איגרס הוקמה בשנת 2007, על ידי טוני פרופר (Tony Pepper), נייל לרקינס (Neil Larkins) וג'ון גודיר (John Goodyear). בחודש מאי 2014, נרשמה המערכת כספק מורשה של צבא נאט"ו והיא נמכרה לגופים צבאיים ואזרחים שונים ב-28 מדינות. ביוני 2021 החברה קנתה את Aquilai שסיפקה שרותי אבטחה למשרדים ממשלתיים לרבות מטה התקשורת הממשלתית ושילבה את מוצריה במוצי החברה. בשנת 2011, זכתה בפרס השנה בתחום אבטחת המידע בבריטניה. בשנת 2014, זכתה בפרס השנה בתחום החדשנות, בכנס יזמים דיגיטליים. בשנת 2014, זכתה בפרס פתרון ההצפנה של השנה. בין השנים 2015–2017, זכתה ברצף בפרס השנה בתחום אבטחת ענן. אתר האינטרנט הרשמי של Egress Software סרטון הסבר אודות החברה ומוצריה About Us | Egress Software Technologies, www.egress.com Egress Software Technologies, www.cmswire.com CESG - CPA certified products, web.archive.org, ‏27 בפברואר 2014 https://www.egress.com/news/egress-acquires-aquilai Technology Excellence Awards - 2011 | BCS, www.bcs.org Finalists for The Digital Entrepreneur of the Year Awards 2012, web.archive.org, ‏23 באפריל 2014 Computing Security Awards, www.storagemagazine.co.uk 2015 winners, Cyber Security Awards (באנגלית)
רחוב בלפור

האם התכוונתם ל... רחוב בלפור (בת ים) רחוב בלפור (ירושלים) רחוב בלפור (תל אביב-יפו)
גביע המדינה בכדורגל 2021/2022

גביע המדינה בכדורגל לעונת 2021/2022 היא התחרות ה-83 מאז היווסדה וה-69 מאז קום מדינת ישראל. משחקי התחרות החלו ב-31 באוגוסט 2021. בסיבובים א'-ד' מתמודדות קבוצות ליגה ב' וליגה ג'. שתי קבוצות מכל ליגה מחוזית (מחזיקת גביע המחוז וסגניתה) מעפילות לשלב השישי. מכבי אחווה כפר מנדא זכתה בגביע המחוזי והעפילה ביחד עם מכבי עירוני יפיע לסיבוב השישי מ.ס. טירת הכרמל זכתה בגביע המחוזי והעפילה ביחד עם איחוד בני בקה לסיבוב השישי צעירי טירה זכתה בגביע המחוזי והעפילה ביחד עם הפועל קלנסווה לסיבוב השישי הפועל ירוחם זכתה בגביע המחוזי והעפילה ביחד עם מ.כ. ירושלים לסיבוב השישי מחזיקת גביע המחוז מעפילה לשלב השישי. מכבי בני אבו סנאן זכתה בגביע המחוז והעפילה לסיבוב השישי מכבי בסמת טבעון זכתה בגביע המחוז והעפילה לסיבוב השישי מכבי אחווה ריינה זכתה בגביע המחוז והעפילה לסיבוב השישי מ.ס קריית ים זכתה בגביע המחוז והעפילה לסיבוב השישי בני הרצליה זכתה בגביע המחוז והעפילה לסיבוב השישי בית"ר יבנה זכתה בגביע המחוז והעפילה לסיבוב השישי הפועל המכתש גבעתיים זכתה בגביע המחוז והעפילה לסיבוב השישי מכבי עירוני חורה זכתה בגביע המחוז והעפילה לסיבוב השישי עקב הרחבת מספר קבוצות בליגה א' 8 קבוצות (4 מכל מחוז) החלו בשלב מוקדם יותר. בשלב זה משתתפות קבוצות 4 המנצחות מהשלב הקודם ויתר קבוצות ליגה א' ומתמודדות ביניהן לפי חלוקה למחוזות צפון ודרום. המנצחות מעפילות לסיבוב השביעי. (הסיבוב השישי בוטל). 32 הקבוצות שהעפילו מהשלב הקודם (16 קבוצות מליגות א') ו-16 המעפילות מליגות א' וב' מתמודדות ביניהן לפי חלוקה למחוזות צפון ודרום. (בסוגריים מצוינת הליגה בה משחקת הקבוצה) בסיבוב זה משתתפות המעפילות מהסיבוב השישי ובנוסף 12 קבוצות מהליגה הלאומית כאשר 4 קבוצות נוספות מהלאומית מעפילות אוטומטית לסיבוב השמיני לפי הגרלה (הפועל אום אל-פחם, הפועל עפולה, הפועל אדומים אשדוד והפועל ראשון לציון) לסיבוב זה העפילו המנצחות מן הסיבוב הקודם, 4 קבוצות הליגה הלאומית שזכו בהגרלת הסיבוב הקודם ו-14 קבוצות ליגת העל. לסיבוב זה העפילו המנצחות מן הסיבוב הקודם, הגרלת שמינית הגמר התקיימה ב-20 בדצמבר 2021 ובה השתתפו 5 קבוצות מהליגה הלאומית, 10 קבוצות מליגת העל וקבוצה אחת מליגה א'. המשחקים התקיימו בתאריכים 11 בינואר 2022 וב-12 בינואר ומשחק אחד ב-13 בינואר. לסיבוב זה העפילו המנצחות מן הסיבוב הקודם, הגרלת רבע הגמר נערכה לראשונה מזה שנתיים בשיטת בית וחוץ בתאריך 13 בינואר 2022. בשלב זה שיחקו 6 קבוצות מליגת העל, קבוצה אחת מהליגה הלאומית וקבוצה אחת מליגה א'. ערך מורחב – גמר גביע המדינה בכדורגל 2022 משחק הגמר נערך בין הקבוצות הפועל באר שבע למכבי חיפה, בתאריך ה-24 במאי 2022 באצטדיון טדי שבירושלים. במשחק ניצחה הפועל באר שבע בתוצאה 1–3 בדו-קרב פנדלים, אחרי שהמשחק הסתיים בתוצאת תיקו 2-2, וזכתה בגביע השני שלה ב-3 שנים, והשלישי שלה בהיסטוריה בסך הכל. עמוד גביע המדינה, באתר של ההתאחדות לכדורגל בישראל.
אליפות העולם בקובייה הונגרית

אליפות העולם בקובייה הונגרית (אנגלית: WCA Championships), שמאורגנת על ידי איגוד הקובייה העולמי ‏ (אנ') (WCA) היא תחרות בינלאומית בפתירה מהירה של הקובייה ההונגרית. התחרות מתקיימת כל שנתיים בעיר אחרת בעולם, והתחרות האחרונה נערכה במלבורן שבאוסטרליה ונערכה בין ה-11 ל-14 ביולי 2019 בתחרות כל מיני אירועים כגון: 3X3 ,2X2 ,4X4, פירמינקס (pyraminx), סקיוב (skewb), 3X3 ביד אחת, 3X3 בעיניים עצומות ועוד. השלב הראשון הוא המוקדמות, בו משתתפים כולם, ובשלב הגמר משתתפים 16 הראשונים מהמוקדמות. האליפות הראשונה התרחשה ב-1982 תחת השם - "Rubik's Cube World Championships" וב-2003 קיבלה את השם "WCA Championships" ואת כל התחרויות ארגן איגוד הקובייה העולמי(WCA). מדיה וקבצים בנושא אליפות העולם בקובייה הונגרית בוויקישיתוף איגוד הקובייה העולמי שיאים בפתירות יחידות, איגוד הקובייה העולמי שיאים בממוצע פתירות, איגוד הקובייה העולמי
Embracer Group

Embracer Group היא חברת אחזקות שפועלת בתחום פיתוח והפצת משחקי מחשב. מטה החברה ממוקם בקרלסטד, שוודיה. נכון לשנת 2021 היא מעסיקה מעל ל-7000 עובדים. החברה הוקמה בשנת 2008 בשם Nordic Games על ידי לארס וינגרפורס ופלה לונדבורג. בשנת 2011 הוקם משרד חדש בווינה ותוך זמן קצר פעילות משמעותית של החברה עברו לשם. באותה שנה נרכשה חברה אמריקאית JoWooD Entertainment. בשנת 2014 החברה שינתה את שמה ל- THQ Nordic תוך שימוש במותג שנרכז בשנת 2014. בשנת 2018 נרכשה חברת Koch Media Holding, בעלת מותג Deep Silver תמורת 121 מיליון $. החברה המשיכה במדיניות הרכישות והמשיכה להתרחב. על בסיס זה הוחלט על ארגון מחדש והקמת שמונה חטיבות נפרדות תחת חברת אחזקות. נכון לשנת 2021 בבעלות החברה נמצאות 77 חברות פיתוח משחקים ב-45 מדינות. כתוצאה מביצוע רכישות רחבות בבעלות החברה נמצאים עתה זכויות להפצת סדרות משחקי מחשבים רבים:Alone in the Dark, AquaNox, Borderlands Carmageddon, CastleStorm, Darksiders, De Blob, Dead Island, Destroy All Humans!, Duke Nukem, Emergency, Giana Sisters, Gothic ,Homefront, Homeworld Metro, MX vs. ATV, Panzer Elite, Pinball, FX Red Faction Ride Risen ,Saints Row Sanctum, SpellForce, This Is the Police, TimeSplitters, We Sing Zen, Pinball, יחידות הבחרה ממשיכות בפיתוח משחקים חדשים למשל "Huntdown" שפותח בשנת 2020. Amplifier Game Invest מרכזת חברות בנות שנרכשו במהלך 2017–2021 Coffee Stain Holding שנרכשה בשנת 2018, המטה ממקום בשוודיה DECA Games שכוללת בין היתר חברה ישראלית CrazyLabs מאוגוסט 2021. Easybrain שהוקמה באפריל 2021 בלימסול. Gearbox Entertainment שהוקמה באפריל 2021 על בסיס אחזקות בארצות הברית (Gearbox Software) וקנדה. המטה ממקום בדאלאס. Koch Media עם המטה באוסטריה. היא מחזיקה את היחידות Deep Silver Saber Interactive עם המטה בפורט לודרדייל שנרכשה בפברואר 2020 בעלת פריסה של משרדים אזוריים ברחבי העולם וכ-1500 עובדים. THQ Nordic- בין היחידות הוותיקות של החברה עם המטה בווינה משנת 2016. בבעלות החטיבה נמצאות משרדי מפתחי משחקים ברחבי העולם. מדיה וקבצים בנושא Embracer Group בוויקישיתוף אתר האינטרנט הרשמי של Embracer Group (באנגלית ובשוודית) Embracer Group and The Gearbox Entertainment Company Successfully Complete Merger, Gearbox Software, ‏2021-04-07 (באנגלית אמריקאית) ענקית גיימינג שאתם לא מכירים רוכשת את CrazyLabs הישראלית | גיקטיים, באתר גיקטיים | חדשות, עדכונים וכתבות על טכנולוגיה, אינטרנט וסטארטאפים., ‏2021-08-05
דניאלה מלשיור

דניאלה מלשיור (בפורטוגזית: Daniela Melchior; נולדה ב-1 בנובמבר 1996) היא שחקנית פורטוגזית. ידועה בשל משחקה בסרט גיבורי-העל "יחידת מתאבדים" בתפקיד ראטקצ'ר. מלשיור נולדה בליסבון בירת פורטוגל. מלשיור החלה את דרכה במספר הפקות קולנוע וטלוויזיה פורטוגזיות. היא דיבבה את דמותה של ספיידר-גוון בגרסה הפורטוגזית של הסרט "ספיידרמן: ממד העכביש". ביולי 2021 הופיעה מלשיור בתפקיד ראשי בסרט הראשון שלה בשפה האנגלית, "יחידת המתאבדים" בתפקיד ראטקצ'ר 2 בבימויו של ג'יימס גאן. באוגוסט 2022 לוהקה לתפקיד ראשי בסרט הקולנוע "שומר הברים", שיצא לאור בשנת 2024. בספטמבר 2024, פורסם כי מלשיור לוהקה לקאסט של הסרט "אנקונדה" של סרטי סוני לצד פול ראד וג'ק בלאק. הסרט החדש הוא לא חידוש ישיר של הסרט המקורי משנת 1997, אלא גרסה חדשה עם גישה קומית, ועדיין כולל את נחש האנקונדה. דמותה של מלשיור בסרט טרם נחשפה. מדיה וקבצים בנושא דניאלה מלשיור בוויקישיתוף דניאלה מלשיור, ברשת החברתית אקס (טוויטר) דניאלה מלשיור, ברשת החברתית אינסטגרם דניאלה מלשיור, במסד הנתונים הקולנועיים IMDb (באנגלית) דניאלה מלשיור, באתר "אידיבי", מאגר הידע העברי לקולנוע ישראלי ועולמי דניאלה מלשיור, באתר AllMovie (באנגלית) דניאלה מלשיור, באתר Rotten Tomatoes (באנגלית) דניאלה מלשיור, באתר Metacritic (באנגלית) דניאלה מלשיור, במסד הנתונים הקולנועיים KinoPoisk (ברוסית) דניאלה מלשיור, באתר Last.fm (באנגלית) דניאלה מלשיור, באתר MusicBrainz (באנגלית) דניאלה מלשיור, באתר Discogs (באנגלית) Kroll, Justin (30 באפריל 2019). "Newcomer Daniela Melchior Eyed for Ratcatcher Role in 'Suicide Squad' Sequel (Exclusive)". Variety. נבדק ב-29 בספטמבר 2019. {{cite web}}: (עזרה) White, James (30 באפריל 2019). "'The Suicide Squad': Daniela Melchior Eyed As Ratcatcher". Empire. נבדק ב-29 בספטמבר 2019. {{cite web}}: (עזרה) Ridlehoover, John (30 באפריל 2019). "'The Suicide Squad' Taps Portuguese Star for Ratcatcher Role". Comic Book Resources. נבדק ב-29 בספטמבר 2019. {{cite web}}: (עזרה) D'Alessandro, Anthony (18 בפברואר 2020). "CAA Signs Daniela Melchior, Star Of Upcoming Warner Bros/DC Sequel 'The Suicide Squad'". Deadline Hollywood. נבדק ב-5 ביוני 2021. {{cite web}}: (עזרה) Shaw-Williams, Hannah (30 באפריל 2019). "James Gunn's 'Suicide Squad' Casts Daniela Melchior as Ratcatcher". Screen Rant. נבדק ב-29 בספטמבר 2019. {{cite web}}: (עזרה) Justin Kroll, Deadline, Deadline, ‏2 ביולי 2022 Justin Kroll, Daniela Melchior Joins Paul Rudd And Jack Black In Sony’s New ‘Anaconda’ Movie, Deadline, ‏2024-09-30 (באנגלית אמריקאית) Mancuso, Vinnie (30 באפריל 2019). "James Gunn's 'The Suicide Squad' Casts Newcomer in Ratcatcher Role". Collider. נבדק ב-29 בספטמבר 2019. {{cite web}}: (עזרה) הרימייק ל"שומר הברים": סרט אגרופים כיפי עם חוש הומור נהדר | כלכליסט, באתר calcalist, ‏2024-04-03 Dela Paz, Maggie (1 במאי 2019). "'Suicide Squad' Adds Newcomer Daniela Melchior as Ratcatcher". ComingSoon.net. נבדק ב-29 בספטמבר 2019. {{cite web}}: (עזרה) Dela Paz, Maggie (1 במאי 2019). "'Suicide Squad' Adds Newcomer Daniela Melchior as Ratcatcher". ComingSoon.net. נבדק ב-29 בספטמבר 2019. {{cite web}}: (עזרה)